CELEX: 32019R0248
Language: sk
Date: 2018-11-13 00:00:00
Title: Delegované nariadenie Komisie (EÚ) 2019/248 z 13. novembra 2018, ktorým sa opravuje nariadenie (EÚ) č. 63/2011, ktorým sa ustanovujú podrobnosti žiadostí o výnimku z cieľovej hodnoty špecifických emisií CO2 podľa článku 11 nariadenia Európskeho parlamentu a Rady (ES) č. 443/2009 (Text s významom pre EHP)

13.2.2019   
               
               
                  SK
               
               
                  Úradný vestník Európskej únie
               
               
                  L 42/5
               
            
         DELEGOVANÉ NARIADENIE KOMISIE (EÚ) 2019/248
         z 13. novembra 2018,
         ktorým sa opravuje nariadenie (EÚ) č. 63/2011, ktorým sa ustanovujú podrobnosti žiadostí o výnimku z cieľovej hodnoty špecifických emisií CO2 podľa článku 11 nariadenia Európskeho parlamentu a Rady (ES) č. 443/2009
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 11 ods. 8,
         keďže:
         
                     (1)
                  
                  
                     Výrobca ľahkých úžitkových vozidiel General Motors Holding LLC informoval Komisiu, že priemerné špecifické emisie CO2 daného výrobcu v roku 2007 uvedené v prílohe IV k nariadeniu Komisie (EÚ) č. 63/2011 (2) nie sú správne.
                  
               
                     (2)
                  
                  
                     Výrobca poskytol podrobné dôkazy o tom, že jeho priemerné špecifické emisie CO2 v roku 2007 boli výrazne vyššie než hodnota uvedená v nariadení (EÚ) č. 63/2011. Uvedená hodnota vychádzala zo špecifických emisií CO2 vozidiel, medzi ktoré boli nesprávne zahrnuté aj vozidlá spoločnosti Adam Opel AG, ktorá bola v tom čase prepojená so spoločnosťou General Motors. Špecifické emisie CO2 vozidiel spoločnosti Adam Opel AG prispeli k nižším priemerným špecifickým emisiám CO2 spoločnosti General Motors v roku 2007. Chyba sa stala zrejmou po zmene vlastníctva spoločností General Motors a Adam Opel, ktorá sa uskutočnila 1. augusta 2017.
                  
               
                     (3)
                  
                  
                     Komisia sa domnieva, že dôkazy poskytnuté spoločnosťou General Motors Holding LLC preukazujú nesprávnosť priemerných špecifických emisií CO2 daného výrobcu v roku 2007 uvedených v nariadení (EÚ) č. 63/2011.
                  
               
                     (4)
                  
                  
                     Nariadenie (EÚ) č. 63/2011 by sa preto malo zodpovedajúcim spôsobom opraviť,
                  
               PRIJALA TOTO NARIADENIE:
         
            Článok 1
            V prílohe IV k nariadeniu (EÚ) č. 63/2011 sa v tabuľke v stĺpci „Priemerné emisie [g/km]“ v riadku týkajúcom sa „General Motors“ hodnota „159,604“ nahrádza hodnotou „283,689“.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. novembra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 140, 5.6.2009, s. 1.
         
            (2)  Nariadenie Komisie (EÚ) č. 63/2011 z 26. januára 2011, ktorým sa ustanovujú podrobnosti žiadostí o výnimku z cieľovej hodnoty špecifických emisií CO2 podľa článku 11 nariadenia Európskeho parlamentu a Rady (ES) č. 443/2009 (Ú. v. EÚ L 23, 27.1.2011, s. 16).